CCET พุ่งกระฉูด 11% เก็งฯดันบ.ลูกเข้าตลาดฯไต้หวัน รองรับขยายธุรกิจ-ราคาต่ำบุ๊ก
CCET พุ่งกระฉูด 11% เก็งฯดันบ.ลูกเข้าตลาดฯไต้หวัน รองรับขยายธุรกิจ-ราคาต่ำบุ๊ก
CCET พุ่งกระฉูด 11% เก็งฯดันบ.ลูกเข้าตลาดฯไต้หวัน รองรับขยายธุรกิจ-ราคาต่ำบุ๊ก
22 พ.ค. 2563

ผู้สื่อข่าวรายงานว่า บริษัท แคล-คอมพ์ อีเล็คโทรนิคส์ (ประเทศไทย) จำกัด (มหาชน) หรือ CCET  ณ เวลา 14.54 น. อยู่ที่ระดับ 1.62 บาท บวก 0.16 บาท หรือ 10.93% ด้วยมูลค่าซื้อขาย 19.40 ล้านบาท ราคาหุ้นนิวไฮในรอบ 2 เดือนโดยนับตั้งแต่หุ้นยืนที่ระดับ 1.62 บาท เมื่อวันที่ 6 มี.ค.63 คาดเก็งแผนธุรกิจโดดเด่นและราคาหุ้นยังต่ำกว่ามูลค่าหุ้นทางบัญชี 3.65 บาท

อนึ่งวานนี้(21พ.ค.) CCET แจ้งว่าที่ประชุมคณะกรรมการบริษัท อนุมัติการเสนอขายหุ้นสามัญต่อประชาชนทั่วไป (IPO) ของบริษัท แคล-คอมพ์ พรีซีชั่นโฮลดิ้ง จำกัด (CCPT-KY) เข้าจดทะเบียนในตลาดหลักทรัพย์ไต้หวัน (TWSE) เพื่อวัตถุประสงค์ในการสนับสนุนและขยายธุรกิจในอนาคตทั้งในและต่างประเทศ รวมถึงเพื่อเพิ่มขีดความสามารถในการบริหารจัดการด้านการเงินโดยรวมของบริษัท และหลังจากการออก IPO บริษัทจะยังคงเป็นผู้ถือหุ้นรายใหญ่ และมีอำนาจควบคุมของ CCPT-KY
สำหรับ CCPT-KY มีทุนจดทะเบียนชำระแล้ว 565 ล้านเหรียญไต้หวัน โดยจะมีจำนวนหุ้นที่ออก IPO ไม่เกิน 23.5 ล้านหุ้น หรือ 29.38% ของหุ้นที่เหลือหลังจากการเสนอขายหุ้น IPO ขณะที่มีหุ้นสำหรับการจัดสรรหุ้นส่วนเกิน ไม่เกิน 15% ของขนาดการออก IPO ส่วนการกำหนดราคา IPO ขึ้นกับการประมูล (80%) และวิธีการจับสลาก (20%) เมื่อ TWSE อนุมัติใบสมัคร IPO ทั้งนี้ภายหลังการทำ IPO แล้ว CCET จะถือุ้นใน CCPT-KY ไม่น้อยกว่า 62.68% จากเดิม 95% คาดว่าการดำเนินการจะเสร็จสมบูรณ์ในไตรมาส 1/64
นอกจากนี้ บริษัทมีความประสงค์ไม่ใช้สิทธิในการซื้อหุ้นเพิ่มทุนของบริษัทดังกล่าว ซึ่งเป็นไปตามระเบียบของตลาดหลักทรัพย์ไต้หวัน เพื่อนำหุ้นไปใช้สำหรับการออก IPO และเชื่อว่าราคา IPO ของ CCPT-KY จะเป็นผลมาจากการประมูลแบบเปิดและไม่กระทบต่อสิทธิและส่วนได้เสียของผู้ถือหุ้นเดิมของบริษัท ดังนั้น จึงมีมติไม่เสนอขายหุ้น IPO ที่ออกใหม่ของ CCPT-KY ให้แก่ผู้ถือหุ้นของบริษัท